stanford-oval/wikipedia huggingface dataset:
קרמנד
לקריאה נוספת

Enciklopédia Britannica Hungarica CD vers. 2005.
Officina egyetemes lexikon. Főszerk. Markó László. Budapest: Officina Nova. 1994. ISBN 963-8185-87-2
Körmend Város általános rendezési terve (1973) Vas-m. Levéltár
Körmend városközpont rendezési terve 1973) Vas-m. Levéltár
Kiss Tamás: tervezői archivum (KT_Archiv VeML alatt, jelenleg zárolt) Veszprém Megyei Levéltár
הערות שוליים

↑  "Átadták az M80-ast – Az ország egyik leghosszabb völgyhídja Vasszentmihálynál épült meg – fotók, videó". אורכב מ-המקור ב-2021-10-22. נבדק ב-2021-10-22.
↑  "Folia onomastica croatica 14/2005" (pdf). Živko Mandić: Hrvatska imena naseljenih mjesta u Madžarskoj. נבדק ב-2012-08-02.
| --- | --- |
בקרת זהויות :  NLI: 987007559511105171  GND: 4359268-5  LCCN: n80007079  MusicBrainz: 3e606fa7-00ca-4146-be40-23a33f608dd0  NKC: ge882400  VIAF: 125482915   WorldCat (עם VIAF): 125482915 
תחנת רכבת על קו הרכבת סומבטהיי–סנטגוטהארד
טירת קרמנד
מצודת באתיאן–שטראטמן
מצודת באתיאן–שטראטמן
קרוליין קוונטין

| --- | --- |

 לידה:  11 ביולי 1960 (בת 64) רייגייט, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1980 
 מקום לימודים:  בית הספר טרינג פארק לאמנויות הבמה 
 בן או בת זוג:  Paul Merton (1990–1998) 
 פרופיל ב-IMDb
 
קרוליין קוונטין (באנגלית: Caroline Quentin; נולדה בשם קרוליין ג'ונס; נולדה ב-11 ביולי 1960) היא שחקנית אנגלייה. היא ידועה בעיקר מהופעותיה בטלוויזיה בתפקיד דורותי בסיטקום "Men Behaving Badly" (מ-1992 עד 1998), בתפקיד מדי מגלן בסדרה "ג'ונתן קריק" (1997–2000), ובתפקיד פקד בילוש ג'נין לואיס בסדרה "Blue Murder" (מ-2003 עד 2009).
ביוגרפיה

קוונטין נולדה ברייגייט שבמחוז סארי, לקתלין ופרד ג'ונס, טייס בחיל האוויר המלכותי. יש לה שלוש אחיות מבוגרות ממנה. היא למדה בבית הספר "Arts Educational School" בטרינג שבהרטפורדשייר והופיעה בפסטיבל שייקספיר בפנדלי (אנ').
ביוגרפיה > קריירה

ב-1991 זכתה קוונטין בפרס איאן צ'ארלסון על הופעתה בתפקיד מאשה במחזה "השחף" עם להקת התיאטרון של אוקספורד. בין התפקידים הראשונים שלה בתיאטרון היו בהפקה המקורית האנגלית של המחזמר "עלובי החיים" ב-1985.
ביולי 1996 הוציאה קוונטין סינגל, גרסת כיסוי לשיר "Tell Him" של להקת "The Exciters", יחד עם לזלי אש, שכיכבה לצדה בסיטקום "Men Behaving Badl". הסינגל שהה במשך שלושה שבועות במצעד הסינגלים הבריטי והגיע למקום 25. מ-1997 עד שנת 2000 כיכבה קוונטין לצדו של אלן דייוויס בסדרה "ג'ונתן קריק" בתפקיד העיתונאית החוקרת מאדי מגלן, שנעזרת בכשרונותיו של ג'ונתן לפתור תעלומות רצח.
ב-2001 הופיעה קוונטין בסרט הטלוויזיה "Hot Money" המבוסס על מקרה אמיתי של גנבת מאות אלפי פאונד מהבנק של אנגליה. ב-1998 כיכבה בסיטקום "נשקיני קייט" שנוצר סביב דמותה. ב-2004 זכתה קוונטין בפרס השחקנית הקומית הטובה ביותר על תפקידה בסרט הטלוויזיה "Von Trapped". עוד באותה שנה כיכבה בתפקיד מגי מי בדרמה הפופולרית "Life Begins", בה שיחקה בשלוש עונות עד 2006.
קוונטין שיחקה בתפקיד פקד בילוש ג'נין לואס בסדרת הדרמה המשטרתית "Blue Murder" של רשת ITV. פרק הפיילוט שודר בבריטניה ב-18 במאי 2003.
תפקידים נוספים של קוונטין היו בתוכנית "של מי השורה הזאת בכלל?", בפרק "The Trouble with Mr. Bean" של הסדרה "מיסטר בין", בסדרה הקומית "חדר 101", בשעשועון "Have I Got News for You", ובשנים 2009–2010 בסדרה הקומית "Life of Riley" העוסקת במשפחה מורכבת שאינה מתפקדת. ברדיו 4 של ה-BBC השתתפה בתוכנית האלתורים "The Masterson Inheritance" וברדיו 2 של ה-BBC שיחקה בסיטקום "On the Blog".
ב-2010 הופיעה קוונטין בפרק "The Mirror Crack'd from Side to Side" בסדרת "מיס מארפל" על פי ספריה של אגאתה כריסטי. עוד ב-2010 החלה להשתתף בפרסומות של מוצרי מזון עבור חברת מרקס אנד ספנסר.
במרץ 2011 שודר ב-ITV סרט דוקומנטרי בשם "Caroline Quentin: A Passage Through India". התוכנית עקבה אחרי מסעה של קוונטין מצפון הודו לדרומה.
בערוץ BBC Two מגישה קוונטין את התוכנית "Restoration Home". התוכנית מציגה את ההיסטוריה של בתי אחוזה מוזנחים בבריטניה שמשוקמים על ידי בעליהם.
ב-2012 החלה קוונטין להגיש סדרה דוקומנטרית נוספת בשם "קורנוול עם קרוליין קוונטין", בה היא מציגה את מסעותיה ברחבי קורנוול. ב-2013 הגישה את העונה השנייה של הסדרה.
ב-2013 הגישה עונה אחת של הסדרה הדוקומנטרית "Caroline Quentin’s National Parks".
ב-2013 כיכבה קוונטין בסדרה "Big Bad World" של ערוץ "Comedy Central", בתפקיד ג'אן אמו של הדמות הראשית, בן (בלייק האריסון).
ב-2015 שיחקה בתפקיד אורח בדמות אנג'לה סים בפרק בסדרה "דוק מרטין". עוד ב-2015 השתתפה בתפקיד גברת באמבל בסדרת הדרמה "עלילות דיקנס".
ביוגרפיה > חיים אישיים

קוונטין הייתה נשואה לקומיקאי פול מרטון מ-1990 עד לגירושיהם ב-1998. ב-1999 הכירה את סם פרמר באתר הצילומים של "ג'ונתן קריק". לבני הזוג נולדו שני ילדים אמילי (נולדה 1999) וויליאם (נולד ב-2003). קוונטין ופרמר התחתנו ב-2006. הם גרים ב"מורבאת' מנור" שבקרבת הכפר מורבאת' במחוז דבון.
קוונטין סובלת ממחלת הצליאק והיא פטרונית של ארגון "Coeliac UK".
פרסים

1995, השחקנית הקומית הטובה ביותר ("Men Behaving Badly" בתפקיד דורותי)
2004, שחקנית הקומית של Top TV (על "Von Trapped" בתפקיד מריה מוגן; "Life Begins" בתפקיד מגי מי)
2004, פרס הכרה מיוחד
2012, פרס Specsavers National Book, על ספר השמע של השנה, קריינות של הספר "The Woman Who Went to Bed for a Year" מאת סו טאונסנד (אנ').
הערות שוליים

↑  "Spotlight on... Caroline Quentin". Western Mail. 4 במאי 2013. נבדק ב-16 ביולי 2014. Early life: Born Caroline Jones in Reigate, Surrey, on July 11, 1960. {{cite news}}:  (עזרה)
↑  Griffin, Susan (25 ביולי 2013). "At home with Restoration Woman". The Lady. אורכב מ-המקור ב-2016-08-09. נבדק ב-16 ביולי 2014. {{cite news}}:  (עזרה)
1 2  Farndale, Nigel (10 בפברואר 2002). "Behaving gladly". Irish Independent. נבדק ב-16 ביולי 2014. {{cite news}}:  (עזרה)
↑  Sturges, Fiona (12 במרץ 2010). "Caroline Quentin: 'I'm canny, but not very bright'". The Independent. נבדק ב-16 ביולי 2014. {{cite news}}:  (עזרה)
↑  Roberts, David (2006). British Hit Singles & Albums (19th ed.). London: Guinness World Records Limited. p. 445. ISBN 1-904994-10-5.
↑  "Blue Murder (2003–2009)". IMDb.com. נבדק ב-27 ביוני 2013. {{cite web}}:  (עזרה)
↑  "Marks & Spencer | Investors | Press releases | Product | Marks & Spencer Unveils New Advertising Strategy". Web.archive.org. אורכב מ-המקור ב-2010-03-29. נבדק ב-27 ביוני 2013. {{cite web}}:  (עזרה)
↑    Neil  Tweedie, ‏Caroline Quentin's ramble in Britain's National Parks, The Telegraph, 6 May 2013
↑  Barber, Lynn (29 באוקטובר 2000). "Paul Merton interview: fears of a clown". The Observer. נבדק ב-16 בספטמבר 2015. {{cite news}}:  (עזרה)
↑  Benyon, Lucy (29 בנובמבר 2013). "Five things I can't live without: Caroline Quentin". Daily Express. נבדק ב-16 בספטמבר 2015. {{cite news}}:  (עזרה)
↑  "Caroline Quentin announced as Patron of Coeliac UK". Coeliac UK. אורכב מ-המקור ב-2015-06-21. נבדק ב-9 במאי 2015. {{cite web}}:  (עזרה)
↑  Alison Flood (5 בדצמבר 2012). "EL James comes out on top at National Book awards". The Guardian. London. נבדק ב-5 בדצמבר 2012. {{cite news}}:  (עזרה)
| --- | --- |
בקרת זהויות :  MusicBrainz: fc5124d5-ef75-48db-9c3e-8ab31f758c40  SUDOC: 14723039X  VIAF: 212272779   WorldCat (עם VIAF): 212272779
קריפטה

קריפטה בבאייה, צרפת
במונחים מתקופת ימי הביניים קריפטה (אנגלית: Crypt מהמילה הלטינית crypta והמילה היוונית kryptē - "חבוי") היא חדר אבן או חלל כלשהו הבנוי בדרך כלל מתחת לרצפה של כנסייה או טירה, ובדרך כלל היא משמשת כאתר קבורה המכיל סרקופג, ארון מתים או שרידים של אישים כגון קדושים או בעלי תפקידים בכירים בכנסייה.
היסטוריה

חלק מהכנסיות נבנו מעל פני הקרקע על מנת שהקריפטה תיבנה בקומת הקרקע. הקריפטות נבנו בדרך כלל מתחת לאפסיס, אך לעיתים הן נבנו מתחת לכנפות הכנסייה והספינות. בין הקריפטות הקדומות ביותר בתולדות הנצרות הן אלה שבא-שלף (الشلف) ובג'ימילה שבאלג'יריה. בתקופת שלטונו של קרל הגדול השימוש בקריפטות נעשה נפוץ גם במערב אירופה. לאחר המאה ה-10 הצורך בקריפטות פחת כאשר הנהגת הכנסייה התירה לקבור שרידים קדושים בקומה הראשית של הכנסייה. בתקופה שבה הבנייה נעשתה בעיקר בסגנון גותי נבנו מעט מאוד קריפטות.
בתקופות יותר מודרניות הקריפטות שימשו בדרך כלל כחלל קבורה שבו נשמרו גופות הנפטרים. קריפטות נמצאות בדרך כלל בבתי קברות ותחת מבני דת ציבוריים כגון כנסיות או קתדרלות, ולעיתים הן נמצאות מתחת למאוזוליאומים וקפלות פרטיים. משפחות מלוכה רבות, לדוגמה, החזיקו בבעלותן קריפטות גדולות מאוד המכילות את גופותיהם של עשרות בני משפחה. באזורים מסוימים הכינוי הנפוץ של קריפטה הנמצאת מעל הקרקע הוא מאוזוליאום, מונח המתאר גם בניין גדול המשמש כמקום קבורה עבור אדם יחיד או כמה אנשים.
במאה ה-19 הייתה תופעה נפוצה של בניית קריפטות באחוזות משפחתיות בינוניות או גדולות, בדרך כלל בקצה גבול אדמות האחוזה או כחלק מהמרתף. במקרה שבו האחוזה נמכרה הקריפטה נאטמה ואחד התנאים בשטר המכירה היה שאזור הקריפטה יוותר כפי שהוא.
ראו גם

קטקומבות
קבר
גלוסקמא
מאוזוליאום
רדא חלאימיה

מוחמד רדא חלאימיה (בערבית: محمد رضا حلايمية, בתעתיק: מחמד רצ'א חלאימיה; נולד ב-28 באוגוסט 1996 באוראן שבאלג'יריה) הוא כדורגלן אלג'יראי המשחק בעמדת המגן הימני בקבוצת בירסחוט מליגת העל הבלגית ובנבחרת אלג'יריה.
קריירת מועדונים

חלאימיה גדל במחלקת הנוער של אוראן מליגת העל האלג'יראית, ובין השנים 2015–2019 שיחק בקבוצה הבוגרת של המועדון.
ב-1 ביולי 2019 חתם בבירסחוט מהליגה הבלגית השנייה. בתום עונת 2019/2020 העפיל עם המועדון לליגת העל הבלגית. ב-30 באוגוסט 2020 ערך את הופעת הבכורה שלו בליגת העל הבלגית, בהפסד 3-0 לסטנדרד לייז'.
קריירה בינלאומית

ב-27 בדצמבר 2018 ערך חלאימיה את הופעת הבכורה שלו בנבחרת אלג'יריה, בניצחון 1-0 על נבחרת קטר במשחק ידידות.
קרל פרסונס

| --- | --- |

 לידה:  23 בינואר 1884 פקהאם, הממלכה המאוחדת 
 פטירה:  30 בספטמבר 1934 (בגיל 50) פאטני, הממלכה המאוחדת 
 מקום לימודים:  Haberdashers' Hatcham College 
 תחום יצירה:  ויטראז' 
 זרם באמנות:  תנועת האמנויות והאומנויות 
 הושפע על ידי:  כריסטופר וואל 
 
קרל פרסונס (באנגלית: Karl Parsons‏; 23 בינואר 1884 – 30 בספטמבר 1934) היה אמן ויטראז'ים אנגלי המזוהה עם תנועת האמנויות והאומנויות.
ביוגרפיה

פרסונס נולד בפקהאם שבסורי, ילדם ה-12 והצעיר ביותר של ארתור ויליאם פרסונס (1838–1901), מתרגם משפות זרות, ואמה מטילדה פרסונס, לבית ברגמן (1837–1914). הוא הוטבל בשמות צ'ארלס ברגמן, אף על פי שהמשפחה כינתה אותו תמיד קרל, השם בו היה אמור להשתמש בהמשך חייו. בין השנים 1893 - 1898 הוא למד בבית הספר לבנים בניו קרוס בדרום לונדון.
הכשרה - פרוץ מלחמה

אחת מאחיותיה הגדולות של קרל פרסונס הייתה האמנית ביאטריס אמה פרסונס (1869–1955). ביאטריס עבדה זמן מה בסטודיו של כריסטופר וואל וכאשר פרסונס עזבה את בית הספר, ביאטריס שכנעה את וואל לקחת אותו כשוליה. מלבד ההתמחות אצל וואל כתלמיד באולפן באמרסמית', הוא עבד גם אצל בבית המלאכה לויטרז'ים של בלונדס ודרורי בצ'לסי, גם בפיקוחו של וואל. באותו הזמן הוא השתתף בשיעורים בבית הספר המרכזי לאומנות ומלאכה.
הוא השלים את הכשרה בשנות העשרים שלו, ואז עבד כאחד מעוזריו של וואל. בספטמבר 1904 החל ללמד בבית הספר המרכזי, בתחילה כאחד מעוזריו של וואל ומאוחר יותר כמורה ראשי לוויטראז'ים. תלמידה אחת הייתה מרגרט אדית רופ, בת דודה של מרגרט אנייס רופ. תלמידה אחרת הייתה ג'ואן פולילוב שעבדה עם מייבל אספלין ולמעשה המשיכה את עבודתה של אספלין עבור הקתדרלה האנגליקנית בחרטום כאשר אספלין כבר לא יכולה היה לעשות זאת.
במהלך 1900 הוא אמור היה לסייע לוואל בעבודות הגדולות שלו ובשנת 1905 צייר כמה מהאיורים לספרו של וואל "עבודות ויטראז'" פארסונס סייע לוואל עם החלונות לקתדרלת גלוסטר וגם לאלה לקתדרלת קנטרברי, סאות'וול מינסטר, קפלת בית הספר טונברידג', וכנסיות באשבורן, לדבורי וברפורד.
בשנת 1907 התחתן עם גרייס מיליסנט סימונס. גם היא למדה בבית הספר המרכזי והפכה לרוקמת אמנותית.
בשנת 1908 עבד עם וואל על תכנון וביצוע חלונות אפסיס לקתדרלת קייפטאון ובאותה שנה הקים סטודיו משלו בבית המלאכה לזכוכית בפולהאם. באותה שנה החל לעבוד במשימה העצמאית הראשונה שלו, סדרת חלונות לסנט אלבן, הינדהד. הוא גם הציג שלושה עיצובים באקדמיה המלכותית.
היה זה האדריכל הרברט בייקר שביקש מוואל לקחת על עצמו את חלונות הקתדרלה בקייפטאון והיה זה מקורבו של בייקר פלמינג, שבשנים מאוחרות יותר אמור היה להזמין את פרסונס לקחת על עצמו משימות אחרות בדרום אפריקה. קשרים הדוקים עם אדריכלים היו חשובים לאנשים כמו פרסונס והוא קיים יחסים דומים עם רוברט לורימר בסקוטלנד, אשר היה אמור להביא לקבלת משימות חשובות בסקוטלנד. וואל נהנה מקשרים הדוקים עם האדריכלים ג'ון דנדו סדינג והנרי וילסון.
בתקופה 1909 - 1910 עבד תקופה קצרה עם לואי דייוויס, ושרטט חלונות מעיצוביו של דייוויס. בשנת 1910 הציג עיצובים בתערוכת אומנויות ומלאכות. אין ספק שפרסונס עבד בשיתוף פעולה הדוק עם דייוויס בשנת 1910 על החלונות לכנסיית סנט אנסלן (שבעה תפילות לקפלה של רוח הקודש) ועל השילוש הקדוש בסנט אנדרו פייף. דייוויס הוא שהציג את פרסונס בפני רוברט לורימר.
בשנת 1911 נולדה בתו השנייה, ג'סינט מרי, שהפכה למאיירת ספרים.
בשנת 1912 קיבל עבודה על חלון ההנצחה של Rolls and Grace באיסטצ'רץ' שבאי שפאי ובשנה שלאחר מכן הוצגה עבודתו בתערוכה הבינלאומית בגנט.
1914 - 1930

מלחמת העולם הראשונה הביאה לכך שרבים מאנשי בית המלאכה לזכוכית גויסו לשירות צבאי ובשנת 1916 פרסונס עצמו גויס לצבא אך לא הוצב מעבר לים.
הוא שוחרר בשנת 1918, והתחיל לעבוד בבית המלאכה לזכוכית וחזר להוראה בבית הספר המרכזי. כמורה, פרסונס היה, כמו וואל לפניו, ועודד כמה מתלמידיו להפוך לאמני ויטראז', כולל ליליאן פוקוק, ג'וזף א' נוטגנס והרברט הנרי.
לאחר המלחמה נרשמה תנופה בביקוש לוויטראז'ים, במיוחד עם הזמנת חלונות זיכרון רבים ופרסונס מינה כמה עוזרים לעבודתו, תלמידים לשעבר.
בשנת 1927 הוזמן להכין את חלונות האפסיס לקתדרלת סנט מרי החדשה ביוהנסבורג.
בשנת 1929 ראה אור אוסף שירים שכתב שפורסם על ידי אגודת מדיצ'י תחת הכותרת Ann's Book. בתו ג'סינט סיפקה את האיורים לספר. לאורך השנים פרסם פרסונס כמה משיריו באנתולוגיות וכתבי עת. באותה שנה התפטר מתפקיד ההוראה שלו בבית הספר המרכזי.
שנים אחרונות

בשנת 1930 עבר פרסונס מנורת'ווד, שם התגורר שנים רבות לשלבורן שבווילטשייר. שם הקים סטודיו בתוך אסם גדול מאמצע המאה ה -18 והוסיף חלון גדול דמוי מרפסת כדי להכניס אור טבעי בצד הצפוני. הוא שילב גם ביתן על מדרגות לבנים ועץ יוצאי דופן ובכך הפך אותו לבניין אחסון ומוסך גדולים יותר, והעניק גישה ישירה מכביש ריבר.
הבית בו התגורר צמוד לסטודיו. זו הייתה צריכה להיות תקופה אידילית עבור פרסונס אך מצבו הבריאותי הידרדר ולבסוף, בשנת 1933, הוא נאלץ לחזור ללונדון, שכר דירה בפוטני ועבד זמן מה עם חברו אדוארד וור.
הוא נפטר בלונדון בשנה שלאחר מכן בגיל צעיר בן 50. לאחר מותו ב־30 בספטמבר 1934, העבודות הלא גמורות הושלמו על ידי חברו אדוארד וור.
הערות שוליים

↑  Karl Parsons, 1884-1934: Stained Glass Artist - Exhibition Catalogue. London: William Morris Gallery. 1887. p. 30
↑  Karl B. Parsons - Mapping the Practice and Profession of Sculpture in Britain and Ireland 1851-1951, sculpture.gla.ac.uk
↑  Flickr photographers' pool of Karl Parsons' work
| --- | --- |
בקרת זהויות :  ISNI: 0000 0000 8250 5328  LCCN: nr92002829  RKD: 61929  ULAN: 500161409  VIAF: 63868415   WorldCat (עם VIAF): 63868415 
קרל פרסונס, סנט ג'ורג' 1919
קרל פרסונס, שלום, ויטרז', 1922
רוי הרפר

ערך זה עוסק בזמר פולק-רוק. אם התכוונתם לדמות קומיקס מבית DC קומיקס, ראו .
| --- | --- |

 לידה:  12 ביוני 1941 (בן 83) מנצ'סטר, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1964 
 מקום לימודים:  בית הספר על שם אדוארד השביעי והמלכה מרי 
 סוגה:  מוזיקה עממית 
 שפה מועדפת:  אנגלית 
 כלי נגינה:  גיטרה 
 חברת תקליטים:  I.R.S. רקורדס, קריסליס רקורדס, Beggars Banquet Records, ליברטי רקורדס 
 פרסים והוקרה:  MOJO Awards 
 www.royharper.co.uk
 פרופיל ב-IMDb
 
רוי הרפר, 2001
רוי הרפר (באנגלית: Roy Harper; נולד ב-12 ביוני 1941) הוא זמר פולק-רוק אנגלי, פעיל מאמצע שנות ה-60 ועד לימינו. הרפר התחיל את דרכו כזמר כשהוא מלווה את עצמו בגיטרה בלבד, ועם השנים התפתח והוסיף עיבודים מורכבים יותר לשיריו.
שיריו של הרפר מאופיינים בכתיבה מלאת מטפורות ובביקורת חברתית נוקבת. הוא ידוע כאמן שדבק באמונתו וביושרו האמנותי, דבר שפגע לעיתים בפופולריות שלו והפך את שיריו לקשים יותר להאזנה (חלק משיריו ארוכים ביותר וכוללים קטעי הקראה). עם זאת, היווה הרפר כמודל לחיקוי למוזיקאים רבים מאז תחילת דרכו כאמן ועד היום, הן בגלל כנותו וחוסר הכניעה שלו לפן המסחרי שבמוזיקה, והן בגלל סגנונו הייחודי ושיריו העדינים. להקת לד זפלין אף הקדישה לו שיר באלבומה השלישי- "Hats off to (Roy) Harper". בנוסף, הוזמן הרפר להקליט את השירה בשיר "Have a Cigar" של להקת פינק פלויד במהלך הפקת האלבום "Wish you were here".
במהלך שנות ה-70 הוציא שישה אלבומים שנחשבים לחשובים ומשפיעים ביותר:
1970 – Flat Baroque and Berserk
1971 – Stormcock
1973 – Lifemask
1974 – Valentine
1975 – HQ
1977 – Bullinamingvase
הרפר ידוע כ-"זמר של זמרים", כלומר- זמר המוערך מאוד בקרב חברים למקצוע. באלבומיו הראשונים מנגנים איתו בין היתר ג'ימי פייג' וג'ון פול ג'ונס מלד זפלין ודייוויד גילמור מפינק פלויד.
רוי הרפר זייף את גילו כדי להתגייס לצבא הבריטי, אבל אז התגלה מום בלבו. הרופאים חזו שלא יגיע לגיל 40 אך הוא שרד. בדצמבר 1992 הגיע להופעות בישראל. במאה ה-21 הוציא 2 אלבומים בלבד: "האיש הירוק" (2000) ו"אדם ומיתוס" (2013). ב-2013 הוגשו נגדו 5 כתבי אישום בשל קיום יחסי-מין עם קטינות (לכאורה) אך לאחר משפט של שנתיים כל כתבי האישום בוטלו.
רומאנדי

אזור רומאנדי בשווייץ מסומן במפה בצבע סגול
רומאנדי (בצרפתית: Romandie) או שווייץ הרומאנדית (בצרפתית: Suisse romande) הוא החלק דובר הצרפתית של שווייץ הממוקם בחלק המערבי של המדינה. בשנת 2018 הכיל אזור רומאנדי כ-2.1 מיליון תושבים אשר היוו כ-25.1% מאוכלוסיית שווייץ. אזור רומאנדי משתרע על פני כ-9,508.2 קמ"ר משטחי שווייץ (כ-23% משטח המדינה).
החבל מורכב מהקנטונים ז'נבה, וו, נשאטל וז'ורה, וכולל גם את החלקים דוברי הצרפתית של הקנטונים ברן, ואלה ופריבור.
העיר ז'נבה היא העיר הגדולה ביותר באזור רומאנדי.
אזור רומאנדי מוגדר אך ורק מבחינה תרבותית ולשונית. אין לאזור זה משמעות רשמית מבחינה פוליטית, למרות שבכל זאת יש לו חשיבות רבה עבור תושבי שווייץ הדוברים צרפתית.
השפות הדומיננטיות ביותר באזור הן הניב השווייצרי של השפה הצרפתית, השפה הפרנקו-פרובנסאלית, והשפה האוקסיטנית.
הערות שוליים

↑
| --- | --- |
בקרת זהויות :  NLI: 987007553536605171  GND: 4194045-3  HDS: 017441  LCCN: sh85131348  VIAF: 315160387   WorldCat (עם VIAF): 315160387 
ערך זה הוא קצרמרבנושא גאוגרפיה של שווייץ. אתם מוזמנים לתרום לוויקיפדיה ו.
רוטב תיבול

| --- | --- |

 
 מאכלים
 סוג:  תוסף מזון 
 
מגש קונדימנטים
רוטב תיבול (באנגלית: Condiment, נקרא בעברית גם מתבל) הוא תבלין, מטבל, רוטב או נוזל לתיבול שמוסיפים לאוכל בעת האכילה לפי הטעם האישי.
חלק מרטבי התיבול יכולים לשמש הן כתבלין בזמן הבישול והן כרוטב לצד המנה, בזמן ההגשה. לדוגמה, רוטב סויה משמש כרוטב תיבול לצד סושי, וגם כרכיב בעת הכנת ירקות מוקפצים סיניים.
בין רטבי התיבול הנפוצים נמנים איולי, רוטב לסטייק (אנ'), חרדל, קטשופ, מיונז, טבסקו, סיראצ'ה ורוטב סלסה.
ברשתות של מזון מהיר וטייק אווי מקובל לספק רטבי תיבול במנות חד-פעמיות.
הגדרה

המונח "קונדימנט" מגיע מהמילה הלטינית condimentum, כלומר "תבלין, תיבול, רוטב" ומן המילה condire הלטינית, כלומר "לשמר, חמוץ או עונה". המונח תיאר במקור מזונות כבושים או שמורים, אך משמעותו השתנתה עם הזמן.
ההגדרה לרוטב תיבול משתנה בשפות שונות. המילה "קונדימנט" משמשת בכמה שפות כמילה נרדפת למושג "תיבול", ומתייחסת גם לתבלינים יבשים, עשבי תיבול, מלח בישול ופלפל שחור. גם גבינות נחשבות לקונדימנט בחלק ממדינות אירופה.
בחלק מההגדרות, ממקדים את ההגדרה ל"רכיב או רכיבי אוכל מוכנים, הכוללים תבלין אחד או יותר", המתווספים לאוכל לאחר הליך הבישול כחרדל, קטשופ או רוטב מנטה.
היסטוריה

תבלינים היו ידועים ברומא העתיקה, הודו העתיקה, יוון העתיקה וסין העתיקה. הרומאים הכינו את ציר הדגים גארום על ידי התססת דגים מרוסקים במלח עד שהפכו לנוזל המכיל חומצה גלוטמית ששימשה לשיפור טעם המזון. תהליך זה הוביל לשגשוג תעשיית התבלינים. אפיקיוס, ספר בישול המבוסס על מטבח מהמאה הרביעית והחמישית, מכיל קטע העוסק אך ורק בתבלינים.
גלריה

חרדל דיז'ון
מטבל חזרת
מיונז
קטשופ
פסטו ג'נובה
צ'אטני
משחת אבקת קארי
אג'יקה, רוטב פיקנטי במטבח הקווקזי
טקמלי (רוטב גרוזיני משזיף דובדבני בוסר)
קונדימנטים סיניים נפוצים: רוטב סויה, חומץ, שמן צ'ילי, פלפל לבן
חבילות של רוטב ברווז
רוטב ווסטרשייר
סיראצ'ה
הערות שוליים

↑  We Asked 11 Chefs to Define a Condiment (and Now We’re Really Confused)
↑  על פי מילון ובסטר
1 2  Nealon
↑  Smith, pp. 144–146
↑  Collins: Definition Condiment
↑  Farrell, p. 291
| --- | --- |
בקרת זהויות :  NLI: 987007552929505171  BNE: XX552476  BnF: cb119364152 (data)  GND: 4595346-6  LCCN: sh85030772  NDL: 00573654 
מדף עם רטבי תיבול בחדר האוכל של אונייה קטנה
תבלינים שונים בשוק סנגהה, מאלי 1992
רומאן, שליט בולגריה

רומאן (בבולגרית Роман; ‏930, פרסלב, האימפריה הבולגרית הראשונה - 997, קונסטנטינופול, האימפריה הביזנטית), היה שליט האימפריה הבולגרית הראשונה בין 977 ל-991, עת נפל בשבי בסיליוס השני, קיסר האימפריה הביזנטית.
חייו

רומאן היה בנם השני של פטר הראשון צאר האימפריה הבולגרית הראשונה ואיריני לקאפנה נסיכת האימפריה הביזנטית, שהייתה נכדתו של הקיסר הביזנטי רומנוס הראשון. רומאן מתועד לראשונה בכתובים ב-968 כאשר נלווה לאחיו, יורש העצר בוריס השני שנשלח על ידי אביו פטר הראשון לקונסטנטינופול לצורך ניהול משא ומתן על הסכם אי לוחמה עם הביזנטים. ב-969 לאחר שפטר הראשון לקה בשבץ מוחי ונאלץ לוותר על המלוכה, התמנה בנו בוריס השני לצאר הבולגרי.
בשנים אילו פלש צבאו של סוויאטוסלב, נסיך קייב וכבש חלקים נרחבים מבולגריה, כחלק ממאבקי הכוחות האזוריים בין האימפריה הבולגרית לאימפריה הביזנטית ובוריס השני הפך לוסל שלו. ב-971 פלש יוחנן הראשון צימיסקס, קיסר האימפריה הביזנטית לשטחי בולגריה, הביס את צבאו של סוויאטוסלב אשר נפצע בקרבות, כבש ובזז את פרסלב בירת האימפריה הבולגרית ולקח בשבי את בוריס השני ואחיו רומאן. לפי מקצת המקורות רומאן היה קיסר שותף לבוריס השני במועד זה. מאחר שלצאר בוריס היו רק בנות וכדי להבטיח את קץ השושלת הבולגרית סרס הקיסר הביזנטי את רומאן. האחים נותרו בשבי הביזנטי עד למותו של יוחנן הראשון ב-976. לאחר מות הקיסר הצליחו האחים להימלט משבי הביזנטים ולחזור לשטחי בולגריה. בוריס נהרג בשוגג על ידי משמרות הגבול ובראשית 977 הוכתר רומאן לצאר האימפריה הבולגרית, אף על פי שבשל היותו סריס לא היה כשיר למלוכה.
בשנים אלו החלו כוחות הנאמנים לשושלת קומיטופולי, משפחת אצולה בולגרית שמרכזה כוחה היה בסארדיקה, להרחיב את השטחים הנתונים לשליטתם באזור. השושלת הונהגה בידי ארבעה אחים: סמואיל, מוזס, דויד וארון והם הרחיבו בהדרגה את השטחים הנתונים לחסותם. אף על פי שרומאן הוכר על ידי משפחות האצולה הבולגריות (בּוֹיָארִים) כצאר הבולגרי היה תפקידו בעיקר סמלי, כאשר השליטה הצבאית על הממלכה נתונה הייתה בידיו של סמואיל לבית קומיטופולי. במקביל עלה לשלטון באימפריה הביזנטית הקיסר בסיליוס השני שגמר אומר למגר את האימפריה הבולגרית כישות עצמאית. ב-991 פלש בסיליוס לשטחי בולגריה והצליח לשבות את רומאן. רומאן נותר בשבי עד למותו ב-997 ורק לאחר מכן הכריז רשמית סמואיל על עצמו כקיסר בולגריה.
רוקדת בשקיעה

רוקדת בשקיעה הוא אלבום הבכורה של הזמרת הישראלית ענבל ביבי. האלבום התפרסם ב־3 ביולי 2024 בחברת התקליטים "יוניברסל מיוזיק ישראל".
האלבום כולל שני שיתופי פעולה: "תפילה" עם יגל אושרי ו"פינוקיו" עם שרק. שישה משירי האלבום חדשים ונחשפו רק עם יציאתו לאור.
רשימת השירים

| רוקדת בשקיעה> מס' | רוקדת בשקיעה> שם | רוקדת בשקיעה> כותב(ים) | רוקדת בשקיעה> מפיק(ים) | רוקדת בשקיעה> משך | רוקדת בשקיעה>  | רוקדת בשקיעה>  | רוקדת בשקיעה>  | רוקדת בשקיעה>  | רוקדת בשקיעה>  |
| --- | --- | --- | --- | --- | --- | --- | --- | --- | --- |
| 1. | רוקדת בשקיעה  | ענבל ביבי | צוק אלגזי | 2:41 |  |  |  |  |  |
| 2. | פינוקיו (עם שרק)   | עילי רביב, ביבי ושי הורוביץ | שרק וצוקוש | 3:12 |  |  |  |  |  |
| 3. | פרימיטיבי  | ביבי ומרקי סטייל | מרקי סטייל | 3:25 |  |  |  |  |  |
| 4. | שאריות  | ביבי | דור לוי ורועי בן אורי | 2:48 |  |  |  |  |  |
| 5. | פרפרים שחורים  | ביבי וים רפאלי | Moon | 2:45 |  |  |  |  |  |
| 6. | ענבל המבולבל  | ביבי | בוי אצ'י | 2:52 |  |  |  |  |  |
| 7. | לב מלגו  | דור לוי וביבי | דור לוי ורועי בן אורי | 2:18 |  |  |  |  |  |
| 8. | אף פעם לא לבד  | ביבי | מרקי סטייל | 2:48 |  |  |  |  |  |
| 9. | תל אביב  | אבנר טואג, ערן גולדברג וביבי | גולדברג וטואג | 1:39 |  |  |  |  |  |
| 10. | רכבת חזרה  | ביבי | מרקי סטייל | 3:19 |  |  |  |  |  |
| 11. | תפילה (עם יגל אושרי)   |   |   | 3:01 |  |  |  |  |  |
| משך כולל: | משך כולל: | משך כולל: | משך כולל: | 30:52 |  |  |  |  |  |
הערות שוליים

↑  האלבום "רוקדת בשקיעה" (אלבום), באתר אפל מיוזיק
↑  גיל משעלי, ‏"זה ניצול הדדי": בכירים בתעשייה נגד אתגר כתיבת השירים של עומר אדם, באתר ‏מאקו‏, 4 ביולי 2024
רוטב רובר

| --- | --- |

 
 מאכלים
 סוג:  רוטב 
 מוצא:  צרפת 
 מרכיבים עיקריים:  בצל, דמי גלאס, יין לבן, חרדל 
 
רוטב רובר (בצרפתית: Sauce Robert) הוא רוטב חרדל חום ואחד "הרטבים הקטנים", או "הרטבים המורכבים".
מאפיינים

רוטב רובר הוא אחד הרטבים המופקים מהדמי גלאס הצרפתי הקלאסי, אשר בתורו נגזר מרוטב אספניול, אחד מחמשת רטבי האם במטבח הצרפתי (בשאמל, ולוטה, אספניול, עגבניות והולנדייז).
רוטב רובר עשוי מבצל קצוץ מבושל בחמאה ללא השחמה, צמצום של יין לבן, פלפל שחור גרוס, תוספת דמי גלאס ומסתיים בחרדל.
התאמה למאכלים

הרוטב מתאים לבשר אדום, במיוחד בשר חזיר, בדרך כלל בגריל. כמו כן רוטב רוברט מלווה בדרך כלל נתחי בשר בגריל נוספים כמו: עוף, יונים צלי ארנב וברווז, ביצים עלומות ודג הייק (בקליים).
היסטוריה

רוטב רוברט הוא אחד הרטבים המורכבים המוקדמים ביותר שנרשמו. מתוך 78 הרטבים המורכבים שנקבעו על ידי מארי-אנטואן קארם בתחילת המאה ה-19, רק שניים - רוטב רובר ורמולד - היו נוכחים בספרי בישול ישנים בהרבה, כמו Le Cuisinier Roial et Bourgeois של Massaliot, מ-1691 בספרו הקנוני של שארל פרו על היפהפייה הנרדמת (1696), המלכה האם המפלצת מתעקשת שהיפהפייה הנרדמת וילדיה יוגש להם רוטב מהסוג "א-לה-סוס רובר".
גרסה של רובר לרוטב מופיעה גם ב-Le Cuisinier François של פרנסואה פייר לה וארן (1651), הטקסט המכונן של המטבח הצרפתי המודרני.